Ek het dit nie, sê Nxasana oor R10 m. | Netwerk24
Deur News24 15 Augustus 2018 15:44
Mxolisi Nxasana, die voormalige direkteur van openbare vervolging, het in 'n eksklusiewe onderhoud met eNCA gesê dat hy nie die R10 miljoen kan terugbetaal nie omdat hy die geld bestee het.
Die konstitusionele hof het Maandag beslis die uitbetaling van R17 miljoen, vir Nxasana om sy pos te ontruim, was ongrondwetlik en hy moet R10 miljoen daarvan terugbetaal.
Mxolisi Nxasana Foto: Deaan Vivier
Toe eNCA se Siphamandla Goge hom gevra het of hy die geld het, het hy geantwoord: "Ek het dit nie.
"Ek moes leef. Ek moes 'n inkomste verdien, my broer. Ek het skuld gehad en onthou, toe die geld ingekom het, het ek dit nie gesteel nie. Dit is in my rekening inbetaal. Ek het nie gewerk nie en ek het skuld gehad wat ek moes afbetaal."
Hy het gesê hy sal wag om te hoor wat die reëlings is om die geld terug te betaal.
"Die hofbeslissing sê nie waar en aan wie ek hierdie geld moet betaal nie. Ek sal wag vir wie ook al ek die geld moet terugbetaal om my te nader en dan waarskynlik onderhandel."
Die konstitusionele hof het Maandag ook die aanstelling van Nxasana se opvolger, Shaun Abrahams, ongeldig en ongrondwetlik verklaar.
Die hof het bevind dat oudpres. Jacob Zuma sy mag misbruik het in sy besluit om Nxasana uit die posisie te verwyder en dat Abrahams voordeel hieruit getrek het.